પોલીસ સૂત્રોના જણાવ્યા અનુસાર અમરાઇવાડી વિસ્તારમાં આવેલી પોસ્ટ ઓફિસની બાજુમાં મનીશા કાર્ટિંગ અને મનીશ કાર્ટિંગ નામથી રેતી અને ઇંટો વેચતા જશુભાઇ ઓડ અને તેમના બહેન ગજરાબહેન પવારના પરિવાર પર લુખ્ખા તત્વોએ મોડી રાતે હુમલો કર્યો છે. અમરાઇવાડી વિસ્તારમાં રહેતા અશોક મારવાડી, અર્જુન સોની, હિતેશ અને વિકાસ નામના ચાર શખ્સોએ ગજરાબહેનના પરિવાર પર હુમલો કરીને તોડફોડ કરી હતી. અશોક અને અર્જુન બન્ને જણા પર દારૂ જુગારના અસંખ્ય કેસો થયેલા છે. બે દિવસ પહેલા દારૂ મામલે જશુભાઇ ઓડની અર્જુન અને અશોક સાથે માથાકુટ થઇ હતી.